Metro de Palma

O Metro de Palma é un sistema de transporte rápido de ferrocarril na cidade balear de Palma, en Mallorca. Conta con dúas liñas operativas que conforman unha rede en forma de Y cunha lonxitude total de 15,55 km.

 Historia 
A rede de metro proxectouse a finais de 2004. A primeira liña empezou a funcionar o 25 de abril de 2007. Abríronse primeiro as estacións subterráneas de Plaça de Espanya (Intermodal), Jacint Verdaguer e Son Costa-Son Fortesa co único servizo do tren.

As obras do metro de Palma, que se realizaron en menos de dous anos presionadas polos prazos e as necesidades da cidade, deron lugar a certas deficiencias nas que destacaban fallas no sistema de ventilación dos túneles e na evacuación das precipitacións que son normais para a cidade.

O 23 de setembro do 2007, unha serie de choivas fortes provocaron a inundación de varias das estacións, tras o cal a liña foi clausurada indefinidamente para realizar as obras de reparación, que se valoraron en 28 millóns de euros. Finalmente o metro de Palma volveu funcionar desde o 28 de xullo de 2008.

 Liñas e estacións 
En 2018 o Metro de Palma está formado por dúas liñas:
 Liña  Terminais  Lonxitude  Estacións  Apertura  Tempo de viaxe 30px Plaça d'Espanya - UIB   2007  30px Plaça d'Espanya - Marratxí   2013 

A liña 1 une as estacións de Plaça d'Espanya e a Universidade das Illas Baleares (UIB). Con dúas vías e unha lonxitude de 7,2 km, dos cales 4 son subterráneos e 3,2 en superficie, dispón de nove estacións, oito subterráneas e unha exterior. A liña deseñouse para unha velocidade máxima de 100 km/h e enlaza a estación intermodal de Plaça d'Espanya coa UIB nun tempo de 13 minutos. O estudo sinala que este traxecto tería unha duración de 5 minutos no caso de que non houbese paradas. As previsións apuntaban a que o transporte colectivo do estudantado subiría do 31 ao 43%, captando o 12% dos actuais viaxeiros de coche ou outras modalidades e o 95% da demanda total actual do autobús.
250px|miniatura|Estación da UIB

 Estación intermodal 
A estación intermodal ten 3 niveis, distribuídos do seguinte xeito:

Nivel 1: Distribuidor, despachos de billetes, control de accesos, instalacións de seguridade e zona de equipamentos e servizos.

Nivel 2: Estación ferroviaria coas seguintes características:
 10 vías de tren con 5 plataformas. 
 Control de Tráfico Centralizado (CTC). 
 Sistemas de información ao viaxeiro. 
 Posibilidade de trens cada 3 minutos (máis de 400 circulacións)

Nivel 2: Estación de autobuses: 
 30 dársenas.
 Posibilidade de 90 circulacións (en hora punta).

Nivel 3:
 Zona de estacionamento de vehículos

 Unidades de tren 
 Empresa adxudicataria: Construcciones y Auxiliar de Ferrocarriles CAF 
 Orzamento de adxudicación: 14 501 160 ? 
 Número de unidades: 6 unidades dobres (motor - motor) 
 Características e dimensións da estrutura: caixa de aceiro inoxidable de 33,082 metros de lonxitude e 2,55 metros de anchura 
 Capacidade máxima da unidade dobre: 380 acodes 
 Anchura da vía: 1000 mm 
 Tensión de electrificación: 1500 V

 Prestacións da unidade 
 Velocidade máxima: 100 km/h 
 Aceleración máxima: 1,1 m/s² 
 Desaceleración máxima: 2 m/s²

 Equipamento 
250px|miniatura|Interior dun tren do Metro de Palma
 Sistema ATP (Automatic Train Protection) tipo FAP (Freado Automático Puntual).
 Sistema de radio dixital Tetra para comunicacións Tren-Terra.
 Computador de bordo con comunicación de avarías e anomalías e rexistrador de acontecementos.
 Portas eléctricas antiatrapamento.
 Megafonía interior sensible ao nivel de ruído.
 Megafonía exterior.
 Corredor adaptado a PMR de intercirculación entre coches.
 Intercomunicación pasaxe - maquinista.
 Circuíto pechado de televisión (CPTV) con catro cámaras por unidade dobre.
 Paneis interiores de indicación de próxima estación.
 Panel luminoso frontal de indicación de destino.
 Climatización frío - calor con temperatura regulable.
 Faros de xenon de longo alcance.
 2 prazas adaptadas a persoas de mobilidade reducida con avisos ao maquinista.
 Asentos con deseño antivandálico.
 Sistema de insonorización de rodas.

 Notas 

 Véxase tamén 
 Ligazóns externas 

 Consorcio de Transportes de Mallorca 

Palma
Categoría:Transporte en Palma